CELEX: 62020CJ0683
Neîndeplinirea obligațiilor de către un stat membru
Mediu
Directiva 2002/49/CE
Evaluarea și gestiunea zgomotului ambiental
Drumuri principale și căi ferate principale
Articolul 8 alineatul (2)
Planuri de acțiune
Articolul 10 alineatul (2)
Anexa VI
Rezumatele planurilor de acțiune
Necomunicarea către Comisie în termenele prevăzute

Prin cererea introductivă, Comisia Europeană solicită Curții să constate că, prin faptul că nu a întocmit planuri de acțiune și nu a comunicat Comisiei rezumate ale planurilor de acțiune pentru drumurile principale și pentru căile ferate principale, menționate în anexa la prezenta hotărâre, Republica Slovacă nu și‑a îndeplinit obligațiile care îi revin în temeiul articolului 8 alineatul (2) și al articolului 10 alineatul (2) din Directiva 2002/49/CE a Parlamentului European și a Consiliului din 25 iunie 2002 privind evaluarea și gestiunea zgomotului ambiental (
JO 2002, L 189, p. 12
, Ediție specială, 15/vol. 8, p. 196) coroborat cu anexa VI la această directivă.
Cadrul juridic
Potrivit articolului 3 din Directiva 2002/49, intitulat „Definiții”:
„În sensul prezentei directive:
[…]
(n)
«drum principal» înseamnă un drum regional, național sau internațional, desemnat de statul membru, cu un trafic mai mare de trei milioane de treceri ale vehiculelor anual;
(o)
«cale ferată principală» înseamnă o cale ferată, desemnată de statul membru, cu un trafic mai mare de 30000 de treceri ale trenurilor anual;
[…]
(t)
«planurile de acțiune» înseamnă planurile destinate gestionării problemei zgomotului și efectelor acestuia, incluzând planuri de diminuare a zgomotului, după caz;
[…]”
Articolul 8 din această directivă, intitulat „Planuri de acțiune”, prevede:
„[…]
(2)   Statele membre asigură că, până la 18 iulie 2013, autoritățile competente elaborează planuri de acțiune pentru a aborda în special prioritățile care au fost identificate prin depășirea oricărei valori limită relevante sau prin alte criterii alese de statele membre pentru aglomerări și pentru drumurile principale, precum și pentru căile ferate principale de pe teritoriile lor.
[…]
(5)   Planurile de acțiune se analizează și se revizuiesc, în cazul în care este necesar, atunci când survine un eveniment important care afectează situația existentă a zgomotului și cel puțin din cinci în cinci ani după data aprobării acestor planuri de acțiune.
[…]
(7)   Statele membre se asigură că publicul este consultat în legătură cu propunerile pentru planuri de acțiune, că i se oferă posibilitatea, în mod timpuriu și eficient, de a participa la pregătirea și analizarea planurilor de acțiune, că rezultatele participării publicului sunt luate în considerare și că publicul este informat cu privire la deciziile luate. Se stabilesc termene rezonabile prin care se acordă suficient timp pentru fiecare etapă de participare a publicului.
În cazul în care obligația de a pune în aplicare o procedură de participare a publicului decurge simultan din prezenta directivă și din oricare alt act legislativ [al Uniunii], statele membre pot prevedea proceduri comune pentru a evita duplicarea.”
Articolul 10 din directiva menționată, intitulat „Culegerea și publicarea datelor de către statele membre și Comisie”, prevede la alineatul (2):
„Statele membre se asigură că informațiile din hărțile acustice strategice și din rezumatele planurilor de acțiune prevăzute în anexa VI sunt trimise Comisiei în termen de șase luni de la datele prevăzute la articolul 7 și, respectiv, 8.”
Anexa V la această directivă prevede cerințele minime pentru planurile de acțiune.
Anexa VI la aceeași directivă prevede datele care trebuie transmise Comisiei, inclusiv, printre altele, pentru drumurile, căile ferate și aeroporturile principale, „[u]n rezumat al planului de acțiune care cuprinde toate aspectele importante menționate în anexa V, care să nu depășească zece pagini.”
Procedura precontencioasă
La 25 iunie 2010, autoritățile slovace au comunicat Comisiei, prin intermediul portalului electronic Reportnet al Rețelei europene de informare și observare a mediului (Eionet), o listă de aglomerări, de drumuri, căi ferate și aeroporturi principale care intră în domeniul de aplicare al Directivei 2002/49. La 16 ianuarie 2014, ele au actualizat această listă în ceea ce privește căile ferate principale.
La 27 martie 2015, după un prim schimb de scrisori, serviciile Comisiei au adresat autorităților slovace, în cadrul procedurii EU Pilot 7453/15/ENVI, o cerere privind punerea în aplicare a Directivei 2002/49.
La 26 mai 2015, autoritățile slovace au răspuns la această cerere și, la 24 iulie 2015, au actualizat datele privind aglomerările și drumurile principale.
La 29 aprilie 2016, Comisia a adresat Republicii Slovace o scrisoare de punere în întârziere în care constata mai multe neîndepliniri ale obligațiilor care reveneau acestui stat membru în temeiul Directivei 2002/49, în special cea prevăzută la articolul 8 alineatul (2), de a întocmi planuri de acțiuni, precum și cea prevăzută la articolul 10 alineatul (2) din directiva menționată coroborat cu anexele V și VI la aceasta, de a‑i transmite rezumate ale acestor planuri de acțiune.
Prin scrisoarea din 17 iunie 2016, Republica Slovacă a răspuns la această scrisoare de punere în întârziere.
La 15 iunie 2017, după ce a examinat respectivul răspuns și informațiile comunicate ulterior acestui răspuns, Comisia a adresat Republicii Slovace un aviz motivat. În acest aviz, ea a constatat, printre altele, că acest stat membru nu a elaborat planuri de acțiune pentru 462 de drumuri principale și 16 căi ferate principale, cu încălcarea articolului 8 alineatele (2) și (4) coroborat cu anexa V la Directiva 2002/49, și nu transmisese, pentru respectivele drumuri și căi ferate principale, rezumatele planurilor de acțiune, cu încălcarea articolului 10 alineatul (2) din directiva menționată coroborat cu anexele V și VI la această directivă. Comisia a acordat Republicii Slovace un termen de două luni de la primirea avizului menționat pentru a adopta măsurile necesare pentru a pune capăt acestor încălcări.
Prin scrisoarea din 24 iulie 2017, Republica Slovacă a arătat că nu a fost în măsură să se conformeze pe deplin și în timp util obligațiilor care decurg din Directiva 2002/49, întrucât gestionarii infrastructurii rutiere și operatorii feroviari nu își respectaseră obligațiile legale în termenele stabilite. În plus, acest stat membru a precizat Comisiei că erau în curs de elaborare 17 planuri de acțiune privind drumuri principale.
La 21 august și la 10 septembrie 2020, autoritățile slovace au transmis rețelei Eionet informații noi privind drumurile principale, respectiv căile ferate principale.
Considerând că Republica Slovacă nu s‑a conformat obligațiilor care îi revin în temeiul articolului 8 alineatul (2) și al articolului 10 alineatul (2) din Directiva 2002/49 coroborat cu anexa VI la aceasta, Comisia a decis să introducă prezenta acțiune.
Cu privire la acțiune
Argumentația părților
Deși recunoaște că Republica Slovacă a realizat anumite progrese în punerea în aplicare a Directivei 2002/49 de la inițierea procedurii, Comisia susține că acest stat membru nu și‑a îndeplinit obligația de a‑i transmite rezumate ale planurilor de acțiune pentru 445 de drumuri principale în afara aglomerărilor și pentru 16 căi ferate principale în afara aglomerărilor, conform articolului 10 alineatul (2) din Directiva 2002/49 coroborat cu anexa VI la aceasta. În lipsa unei indicații contrare, Comisia deduce din aceasta că Republica Slovacă nu a elaborat planuri de acțiune pentru aceste drumuri și căi ferate și că, prin urmare, nu și‑a îndeplinit obligația care îi revine în temeiul articolului 8 alineatul (2) din această directivă.
Republica Slovacă recunoaște că și‑a îndeplinit cu întârziere obligațiile care decurg din articolul 8 alineatul (2) și din articolul 10 alineatul (2) din Directiva 2002/49. Aceasta consideră totuși că prezenta acțiune a rămas fără obiect.
Astfel, după ce a comunicat Comisiei, la 10 septembrie 2020, un document intitulat „Plan de acțiune în materie de protecție împotriva zgomotului provenit de la anumite căi ferate principale gestionate de societatea națională a căilor ferate slovace (ŽSR) în funcțiune în anul 2011 – Rezumat”, din iulie 2013, la 31 decembrie 2020, un document intitulat „Plan de acțiune în materie de protecție împotriva zgomotului provenit de la anumite drumuri principale gestionate de administrația slovacă a drumurilor (SSC) pe baza situației în anul 2011 – Rezumat”, din noiembrie 2020, nu ar mai exista nicio pretinsă neîndeplinire a obligațiilor.
În stadiul replicii, Comisia respinge pertinența acestor documente. Aceste documente ar menționa astfel stadiul consultărilor publice efectuate în cursul anului 2020. Întrucât consultările publice trebuie, conform articolului 8 alineatul (7) din Directiva 2002/49, să preceadă adoptarea planurilor de acțiune, aceste documente nu se pot referi, așadar, la planuri de acțiune privind perioada 2013-2018. Ar fi vorba, după toate probabilitățile, despre documente recente care se raportează la o situație trecută. Or, din interpretarea sistematică a dispozițiilor Directivei 2002/49 ar rezulta că un plan de acțiune trebuie adoptat în timp util pentru a acoperi o perioadă viitoare. În special, din sistemul de obligații instituit de directiva menționată, în special din articolul 8 alineatul (5) din această directivă, ar rezulta că, după cel târziu cinci ani, planurile de acțiune sunt analizate și, dacă este cazul, revizuite. În consecință, adoptarea, în anul 2020, a planului de acțiune care ar fi trebuit să fie întocmit în anul 2013 nu poate conduce la conformitatea cu Directiva 2002/49. Dacă ar fi posibil să se adopte planuri de acțiune după expirarea perioadei la care se raportează, Directiva 2002/49 ar fi lipsită de efect util.
Comisia adaugă că, în orice caz, aspectul dacă Republica Slovacă și‑a îndeplinit obligațiile care îi reveneau în temeiul articolului 8 alineatul (2) și al articolului 10 alineatul (2) din Directiva 2002/49 trebuie apreciat în funcție de situația astfel cum se prezenta aceasta la momentul expirării termenului stabilit în avizul motivat, în speță, la 15 august 2017. Or, ar fi cert că, la acea dată, Republica Slovacă nu întocmise încă planuri de acțiune pentru 445 de drumuri principale și 16 căi ferate principale.
Republica Slovacă respinge această argumentație a Comisiei, pe care o consideră ilogică și confuză. Din Directiva 2002/49 ar rezulta că planurile de acțiune pe care acest stat membru era obligat să le întocmească pentru 16 căi ferate principale și pentru 445 de drumuri principale înainte de 18 iulie 2013 trebuiau să se bazeze pe datele din anul 2011 și să cuprindă măsurile pentru anii 2013-2018. Republica Slovacă și‑ar fi îndeplinit
a posteriori
această obligație. Cerințele formulate de Comisie în stadiul replicii ar echivala, în practică, cu obligația Republicii Slovace de a renunța la eforturile, fie și numai
a posteriori
, de a îndeplini obligația prevăzută la articolul 8 alineatul (2) din Directiva 2002/49 și vizată de prezenta acțiune, impunându‑i totodată să încerce să își îndeplinească o altă obligație, și anume cea prevăzută la articolul 8 alineatul (5) din Directiva 2002/49, obligație pentru a cărei nerespectare nu a fost introdusă nicio acțiune împotriva sa. Cu alte cuvinte, argumentele Comisiei ar însemna că, în cazul în care un stat membru nu și‑a îndeplinit obligațiile în termenul stabilit de această directivă, atunci acesta nu va putea să facă acest lucru niciodată.
În ipoteza în care Comisia ar reproșa Republicii Slovace, în replică, încălcarea obligației de a efectua în timp util o consultare publică cu privire la planurile de acțiune, prevăzută la articolul 8 alineatul (7) din Directiva 2002/49, și a obligației de analizare sau de revizuire a planurilor de acțiune în termen de cel mult 5 ani de la data aprobării lor, prevăzută la articolul 8 alineatul (5) din Directiva 2002/49, Republica Slovacă consideră că aceste motive ar fi inadmisibile.
Pe de altă parte, Republica Slovacă arată mai întâi că, deși planurile de acțiune vizate de acțiune nu au fost finalizate decât în anul 2020, aceasta nu înseamnă că nu a fost adoptată nicio măsură de combatere a zgomotului ambiental în ceea ce privește drumurile și căile ferate principale în discuție după anul 2013. În această privință, Comisia menționează mai multe măsuri de modernizare a căilor ferate sau care vizează în mod direct reducerea surselor de zgomot.
În continuare, Republica Slovacă ar avea deplină cunoștință de obligațiile care îi revin în temeiul articolului 8 alineatul (5) din Directiva 2002/49. Conform dispoziției respective, aceasta afirmă că a întocmit și a comunicat Comisiei mai multe rezumate ale planurilor de acțiune ținând seama de situația pentru anul 2016.
În sfârșit, Republica Slovacă subliniază că era departe de a fi singurul stat membru care a întârziat executarea obligațiilor în temeiul articolului 8 alineatul (2) și al articolului 10 alineatul (2) din Directiva 2002/49.
Aprecierea Curții
Potrivit jurisprudenței constante a Curții, existența neîndeplinirii obligațiilor trebuie să fie apreciată în funcție de situația statului membru astfel cum se prezenta ea la momentul expirării termenului stabilit în avizul motivat, iar modificările intervenite ulterior nu pot fi luate în considerare de către Curte [a se vedea Hotărârea din 27 ianuarie 2021, Comisia/Austria (TVA – Agenții de voiaj),
C‑787/19
, nepublicată,
EU:C:2021:72
, punctul
și jurisprudența citată].
În speță, Republica Slovacă nu contestă că, la data expirării termenului stabilit în avizul motivat, și anume la 15 august 2017, nu întocmise planuri de acțiune pentru drumurile și căile ferate principale, menționate în anexa la prezenta hotărâre, și nici nu a comunicat Comisiei rezumate ale acestor planuri de acțiune.
În ceea ce privește documentele intitulate „Plan de acțiune în materie de protecție împotriva zgomotului provenit de la anumite căi ferate principale gestionate de societatea națională a căilor ferate slovace (ŽSR) în funcțiune în anul 2011 – Rezumat” și „Plan de acțiune în materie de protecție împotriva zgomotului provenit de la anumite drumuri principale gestionate de administrația slovacă a drumurilor (SSC) pe baza situației în anul 2011 – Rezumat”, Republica Slovacă nu contestă că le‑a comunicat Comisiei la 10 septembrie și la 31 decembrie 2020, respectiv după data expirării termenului stabilit în avizul motivat. În ceea ce privește primul dintre aceste două documente, ea precizează, pe de altă parte, că indicarea anului 2013 (a se vedea punctul 18 din prezenta hotărâre) a fost păstrată pe respectivul document, întrucât acesta trebuia inițial întocmit în anul 2013. Cu toate acestea, ea confirmă că nici măcar acest document nu a fost finalizat decât în anul 2020, după consultarea publică.
Rezultă că, în conformitate cu jurisprudența citată la punctul 26 din prezenta hotărâre, aceste documente sunt lipsite de pertinență pentru a aprecia existența, la acea dată, a pretinselor neîndepliniri ale obligațiilor.
Pe de altă parte, este necesar să se constate că afirmația Republicii Slovace privind inadmisibilitatea anumitor argumente ale Comisiei se întemeiază pe o interpretare eronată a memoriilor acestei instituții.
Astfel, după cum arată însăși Republica Slovacă, Comisia nu solicită Curții să constate o neîndeplinire a altor obligații decât cele prevăzute la articolul 8 alineatul (2) și la articolul 10 alineatul (2) din Directiva 2002/49.
În realitate, Comisia s‑a referit la obligațiile de a revizui planurile de acțiune și de a consulta publicul cu privire la propunerile de planuri de acțiune, prevăzute la articolul 8 alineatele (5) și (7) din această directivă, numai în contextul documentelor menționate la punctul 28 din prezenta hotărâre, pentru a demonstra printre altele că aceste documente au fost adoptate recent și, în orice caz, după expirarea termenului stabilit în avizul motivat, fapt necontestat, în cadrul prezentei proceduri, de Republica Slovacă.
În măsura în care aceasta din urmă subliniază că era departe de a fi singurul stat membru care a întârziat executarea obligațiilor care decurg din articolul 8 alineatul (2) și din articolul 10 alineatul (2) din Directiva 2002/49, este suficient să se amintească faptul că Curtea a statuat în mod repetat că un stat membru nu poate justifica neexecutarea obligațiilor care îi revin în temeiul Tratatului FUE prin împrejurarea că nici alte state membre nu și‑ar fi îndeplinit și nu și‑ar îndeplini obligațiile (Hotărârea din 18 noiembrie 2010, Comisia/Spania,
C‑48/10
, nepublicată,
EU:C:2010:704
, punctul
și jurisprudența citată).
În aceste condiții, acțiunea trebuie să fie admisă.
Având în vedere ansamblul considerațiilor care precedă, trebuie să se constate că, întrucât, pe de o parte, nu a întocmit planuri de acțiune pentru drumurile și căile ferate principale, menționate în anexa la prezenta hotărâre, și, pe de altă parte, nu a comunicat Comisiei rezumate ale planurilor de acțiune menționate, Republica Slovacă nu și‑a îndeplinit obligațiile care îi revin în temeiul articolului 8 alineatul (2) și, respectiv, al articolului 10 alineatul (2) din Directiva 2002/49 coroborat cu anexa VI la aceasta.
Cu privire la cheltuielile de judecată
Potrivit articolului 138 alineatul (1) din Regulamentul de procedură al Curții, partea care cade în pretenții este obligată, la cerere, la plata cheltuielilor de judecată. Întrucât Comisia a solicitat obligarea Republicii Slovace la plata cheltuielilor de judecată, iar aceasta din urmă a căzut în pretenții, se impune obligarea acesteia la plata cheltuielilor de judecată.

Pentru aceste motive, Curtea (Camera a opta) declară și hotărăște:

1)
Întrucât, pe de o parte, nu a întocmit planuri de acțiune pentru drumurile și căile ferate principale, menționate în anexa la prezenta hotărâre, și, pe de altă parte, nu a comunicat Comisiei Europene rezumate ale planurilor de acțiune menționate, Republica Slovacă nu și‑a îndeplinit obligațiile care îi revin în temeiul articolului 8 alineatul (2) și, respectiv, al articolului 10 alineatul (2) din Directiva 2002/49/CE a Parlamentului European și a Consiliului din 25 iunie 2002 privind evaluarea și gestiunea zgomotului ambiental coroborat cu anexa VI la aceasta.

2)
Obligă Republica Slovacă la plata cheltuielilor de judecată.

Semnături
Anexă
Drumuri principale
Număr de identificare național Număr de identificare unic
90269 SK_b_rd001
90260 SK_b_rd002
90290 SK_b_rd003
90290 SK_b_rd004
90308 SK_b_rd005
90308 SK_b_rd006
90309 SK_b_rd007
90309 SK_b_rd008
90309 SK_b_rd009
90100 SK_b_rd010
90100 SK_b_rd011
90100 SK_b_rd012
90118 SK_b_rd013
90118 SK_b_rd014
90118 SK_b_rd015
90118 SK_b_rd016
90119 SK_b_rd017
90120 SK_b_rd018
90120 SK_b_rd019
90120 SK_b_rd020
90120 SK_b_rd021
90120 SK_b_rd022
90120 SK_b_rd023
90130 SK_b_rd024
90130 SK_b_rd025
90140 SK_b_rd026
90149 SK_b_rd027
90149 SK_b_rd028
90149 SK_b_rd029
90149 SK_b_rd030
90149 SK_b_rd031
90158 SK_b_rd032
90158 SK_b_rd033
90158 SK_b_rd034
90158 SK_b_rd035
90158 SK_b_rd036
90158 SK_b_rd037
90169 SK_b_rd038
90170 SK_b_rd039
90180 SK_b_rd040
90180 SK_b_rd041
90187 SK_b_rd042
90187 SK_b_rd043
90187 SK_b_rd044
90210 SK_b_rd045
90210 SK_b_rd046
90220 SK_b_rd047
37 SK_b_rd048
30 SK_b_rd049
30 SK_b_rd050
47 SK_b_rd051
47 SK_b_rd052
40 SK_b_rd053
40 SK_b_rd054
69 SK_b_rd055
69 SK_b_rd056
60 SK_b_rd057
60 SK_b_rd058
60 SK_b_rd059
60 SK_b_rd060
60 SK_b_rd061
60 SK_b_rd062
66 SK_b_rd063
70 SK_b_rd064
70 SK_b_rd065
70 SK_b_rd066
80 SK_b_rd067
127 SK_b_rd068
127 SK_b_rd069
127 SK_b_rd070
130 SK_b_rd071
380 SK_b_rd072
390 SK_b_rd073
390 SK_b_rd074
390 SK_b_rd075
390 SK_b_rd076
390 SK_b_rd077
410 SK_b_rd078
410 SK_b_rd079
410 SK_b_rd080
410 SK_b_rd081
410 SK_b_rd082
420 SK_b_rd083
420 SK_b_rd084
430 SK_b_rd085
430 SK_b_rd086
430 SK_b_rd087
430 SK_b_rd088
440 SK_b_rd089
446 SK_b_rd090
470 SK_b_rd091
80027 SK_b_rd092
80027 SK_b_rd093
80027 SK_b_rd094
80027 SK_b_rd095
80027 SK_b_rd096
80027 SK_b_rd097
80027 SK_b_rd098
80026 SK_b_rd099
80630 SK_b_rd100
80630 SK_b_rd101
80640 SK_b_rd102
80658 SK_b_rd103
80658 SK_b_rd104
80659 SK_b_rd105
80659 SK_b_rd106
83660 SK_b_rd107
83668 SK_b_rd108
83668 SK_b_rd109
83668 SK_b_rd110
83668 SK_b_rd111
83668 SK_b_rd112
83668 SK_b_rd113
92099 SK_b_rd114
92099 SK_b_rd115
92099 SK_b_rd116
92099 SK_b_rd117
92099 SK_b_rd118
92100 SK_b_rd119
92107 SK_b_rd120
92107 SK_b_rd121
92107 SK_b_rd122
91450 SK_b_rd123
91450 SK_b_rd124
92107 SK_b_rd125
92107 SK_b_rd126
92107 SK_b_rd127
91456 SK_b_rd128
92117 SK_b_rd129
92117 SK_b_rd130
92110 SK_b_rd131
92110 SK_b_rd132
92110 SK_b_rd133
92110 SK_b_rd134
92120 SK_b_rd135
92120 SK_b_rd136
92150 SK_b_rd137
92160 SK_b_rd138
92160 SK_b_rd139
90460 SK_b_rd140
90470 SK_b_rd141
90470 SK_b_rd142
90480 SK_b_rd143
90480 SK_b_rd144
90480 SK_b_rd145
90480 SK_b_rd146
90490 SK_b_rd147
90490 SK_b_rd148
90490 SK_b_rd149
90500 SK_b_rd150
90509 SK_b_rd151
90510 SK_b_rd152
90510 SK_b_rd153
90510 SK_b_rd154
90510 SK_b_rd155
90510 SK_b_rd156
90520 SK_b_rd157
90520 SK_b_rd158
90527 SK_b_rd159
90527 SK_b_rd160
90527 SK_b_rd161
90527 SK_b_rd162
90527 SK_b_rd163
90527 SK_b_rd164
90527 SK_b_rd165
90527 SK_b_rd166
90527 SK_b_rd167
90530 SK_b_rd168
90536 SK_b_rd169
90540 SK_b_rd170
90550 SK_b_rd171
90550 SK_b_rd172
90550 SK_b_rd173
90560 SK_b_rd174
90560 SK_b_rd175
90560 SK_b_rd176
90560 SK_b_rd177
90580 SK_b_rd178
90580 SK_b_rd179
90590 SK_b_rd180
90596 SK_b_rd181
540 SK_b_rd182
540 SK_b_rd183
540 SK_b_rd184
550 SK_b_rd185
600 SK_b_rd186
618 SK_b_rd187
618 SK_b_rd188
618 SK_b_rd189
239 SK_b_rd190
239 SK_b_rd191
240 SK_b_rd192
240 SK_b_rd193
240 SK_b_rd194
258 SK_b_rd195
269 SK_b_rd196
270 SK_b_rd197
270 SK_b_rd198
280 SK_b_rd199
290 SK_b_rd200
290 SK_b_rd201
299 SK_b_rd202
300 SK_b_rd203
300 SK_b_rd204
310 SK_b_rd205
310 SK_b_rd206
80750 SK_b_rd207
80750 SK_b_rd208
80750 SK_b_rd209
80780 SK_b_rd210
80780 SK_b_rd211
85520 SK_b_rd212
85526 SK_b_rd213
85526 SK_b_rd214
85526 SK_b_rd215
85526 SK_b_rd216
85526 SK_b_rd217
81170 SK_b_rd218
81170 SK_b_rd219
81180 SK_b_rd220
81180 SK_b_rd221
81180 SK_b_rd222
81180 SK_b_rd223
81200 SK_b_rd224
81200 SK_b_rd225
81230 SK_b_rd226
81230 SK_b_rd227
81720 SK_b_rd228
81720 SK_b_rd229
81726 SK_b_rd230
81726 SK_b_rd231
81726 SK_b_rd232
81726 SK_b_rd233
81726 SK_b_rd234
81726 SK_b_rd235
81726 SK_b_rd236
90660 SK_b_rd237
90660 SK_b_rd238
90660 SK_b_rd239
90670 SK_b_rd240
90670 SK_b_rd241
90700 SK_b_rd242
90756 SK_b_rd243
90750 SK_b_rd244
90750 SK_b_rd245
90750 SK_b_rd246
90750 SK_b_rd247
90780 SK_b_rd248
90780 SK_b_rd249
90790 SK_b_rd250
90790 SK_b_rd251
80140 SK_b_rd252
80146 SK_b_rd253
80190 SK_b_rd254
80190 SK_b_rd255
80190 SK_b_rd256
80200 SK_b_rd257
80200 SK_b_rd258
80200 SK_b_rd259
80200 SK_b_rd260
80260 SK_b_rd261
80030 SK_b_rd262
80030 SK_b_rd263
80040 SK_b_rd264
80050 SK_b_rd265
90019 SK_b_rd266
90019 SK_b_rd267
90019 SK_b_rd268
90019 SK_b_rd269
90019 SK_b_rd270
90019 SK_b_rd271
90010 SK_b_rd272
90010 SK_b_rd273
90040 SK_b_rd274
90040 SK_b_rd275
90040 SK_b_rd276
90040 SK_b_rd277
80286 SK_b_rd278
80286 SK_b_rd279
80286 SK_b_rd280
80288 SK_b_rd281
80288 SK_b_rd282
80288 SK_b_rd283
80288 SK_b_rd284
80288 SK_b_rd285
80289 SK_b_rd286
80289 SK_b_rd287
80296 SK_b_rd288
80297 SK_b_rd289
80297 SK_b_rd290
80297 SK_b_rd291
80297 SK_b_rd292
81460 SK_b_rd293
81460 SK_b_rd294
81478 SK_b_rd295
81478 SK_b_rd296
81478 SK_b_rd297
81479 SK_b_rd298
81480 SK_b_rd299
81480 SK_b_rd300
81480 SK_b_rd301
81480 SK_b_rd302
81496 SK_b_rd303
81496 SK_b_rd304
81496 SK_b_rd305
81496 SK_b_rd306
81500 SK_b_rd307
81510 SK_b_rd308
81510 SK_b_rd309
81510 SK_b_rd310
81510 SK_b_rd311
81570 SK_b_rd312
81570 SK_b_rd313
81570 SK_b_rd314
80420 SK_b_rd315
80458 SK_b_rd316
80459 SK_b_rd317
80560 SK_b_rd318
80560 SK_b_rd319
80570 SK_b_rd320
80590 SK_b_rd321
80590 SK_b_rd322
80620 SK_b_rd323
80628 SK_b_rd324
80628 SK_b_rd325
80628 SK_b_rd326
80628 SK_b_rd327
91460 SK_b_rd328
91460 SK_b_rd329
91460 SK_b_rd330
91440 SK_b_rd331
91440 SK_b_rd332
91430 SK_b_rd333
91430 SK_b_rd334
91430 SK_b_rd335
91380 SK_b_rd336
91380 SK_b_rd337
91380 SK_b_rd338
91370 SK_b_rd339
91370 SK_b_rd340
91360 SK_b_rd341
80350 SK_b_rd342
80350 SK_b_rd343
80357 SK_b_rd344
80357 SK_b_rd345
80360 SK_b_rd346
80360 SK_b_rd347
80360 SK_b_rd348
80370 SK_b_rd349
80370 SK_b_rd350
80380 SK_b_rd351
80390 SK_b_rd352
80390 SK_b_rd353
80390 SK_b_rd354
80390 SK_b_rd355
90390 SK_b_rd356
90390 SK_b_rd357
91300 SK_b_rd358
91300 SK_b_rd359
91296 SK_b_rd360
91290 SK_b_rd361
91290 SK_b_rd362
91260 SK_b_rd363
91250 SK_b_rd364
91250 SK_b_rd365
91550 SK_b_rd366
91550 SK_b_rd367
91530 SK_b_rd368
91530 SK_b_rd369
95376 SK_b_rd370
95377 SK_b_rd371
95380 SK_b_rd372
95380 SK_b_rd373
95377 SK_b_rd374
95376 SK_b_rd375
90880 SK_b_rd376
90880 SK_b_rd377
90897 SK_b_rd378
90897 SK_b_rd379
90900 SK_b_rd380
90900 SK_b_rd381
90900 SK_b_rd382
90900 SK_b_rd383
90900 SK_b_rd384
90910 SK_b_rd385
90910 SK_b_rd386
90910 SK_b_rd387
90920 SK_b_rd388
90930 SK_b_rd389
90930 SK_b_rd390
90937 SK_b_rd391
90937 SK_b_rd392
90940 SK_b_rd393
90940 SK_b_rd394
1300 SK_b_rd395
1300 SK_b_rd396
1300 SK_b_rd397
1300 SK_b_rd398
1300 SK_b_rd399
1300 SK_b_rd400
1310 SK_b_rd401
1310 SK_b_rd402
1310 SK_b_rd403
1320 SK_b_rd404
910 SK_b_rd405
910 SK_b_rd406
910 SK_b_rd407
910 SK_b_rd408
920 SK_b_rd409
930 SK_b_rd410
936 SK_b_rd411
930 SK_b_rd412
930 SK_b_rd413
940 SK_b_rd414
950 SK_b_rd415
2069 SK_b_rd416
95610 SK_b_rd417
91230 SK_b_rd418
91230 SK_b_rd419
91230 SK_b_rd420
91230 SK_b_rd421
91230 SK_b_rd422
91230 SK_b_rd423
1330 SK_b_rd424
1330 SK_b_rd425
1330 SK_b_rd426
5570 SK_b_rd427
5570 SK_b_rd428
5570 SK_b_rd429
5570 SK_b_rd430
5580 SK_b_rd431
1789 SK_b_rd432
81330 SK_b_rd433
81330 SK_b_rd434
81330 SK_b_rd435
81340 SK_b_rd436
81340 SK_b_rd437
81340 SK_b_rd438
81340 SK_b_rd439
81350 SK_b_rd440
81350 SK_b_rd441
81350 SK_b_rd442
81360 SK_b_rd443
81360 SK_b_rd444
81360 SK_b_rd445
Căi ferate principale
Număr de identificare național Număr de identificare unic
ŽSR-110 SK_a_rl1
ŽSR-110 SK_a_rl2
ŽSR-120 SK_a_rl3
ŽSR-120 SK_a_rl4
ŽSR-130 SK_a_rl5
ŽSR-130 SK_a_rl6
ŽSR-120 SK_a_rl7
ŽSR-127 SK_a_rl8
ŽSR-180 SK_a_rl9
ŽSR-180 SK_a_rl10
ŽSR-180 SK_a_rl11
ŽSR-180 SK_a_rl12
ŽSR-180 SK_a_rl13
ŽSR-180 SK_a_rl14
ŽSR-180 SK_a_rl15
ŽSR-190 SK_a_rl16
(
*1
)	Limba de procedură: slovaca.